Source: https://www.zakonypreludi.sk/zz/2008-48
Timestamp: 2020-08-12 18:30:10+00:00

Document:
48/2008 Z. z. Vyhláška Ministerstva dopravy, pôšt a telekomunikácií Slovenskej republiky, ktorou sa mení a dopĺňa ... | Aktuálne znenie
Vyhláška č. 48/2008 Z. z.Vyhláška Ministerstva dopravy, pôšt a telekomunikácií Slovenskej republiky, ktorou sa mení a dopĺňa vyhláška Ministerstva dopravy, pôšt a telekomunikácií Slovenskej republiky č. 578/2006 Z. z., ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov v znení vyhlášky č. 482/2007 Z. z.
Čiastka 19/2008
Účinnosť od 15.02.2008 do19.05.2018
Aktuálne znenie 15.02.2008 - 19.05.2018
1. V § 39 ods. 5 sa na konci pripája táto veta: „Tlačivá protokolu o vykonanej technickej kontrole sa archivujú po dobu platnosti technickej kontroly.“.
2. § 72 znie:
(1) Pracovisko kontroly originality musí byť vybavené
a) kancelárskou, výpočtovou a komunikačnou technikou v rozsahu potrebnom na zabezpečenie funkcie automatizovaného informačného systému podľa § 76 ods. 1,
b) počítačom s on-line spojením s počítačom na linke, vhodným operačným systémom na spoľahlivú prevádzku automatizovaného informačného systému a predpísaným schváleným softvérovým vybavením, farebnou tlačiarňou, skenerom, kopírovacím strojom alebo multifunkčným zariadením,
c) prístrojom na overenie pravosti dokladov s databázou vzorov dokladov a ochranných prvkov,
d) platnými všeobecne záväznými právnymi predpismi, metodikami, technickou dokumentáciou a pomôckami, ktoré sú potrebné na vykonávanie kontrol originality,
e) trezorom alebo uzamykateľnou plechovou skriňou, v ktorej sú uložené tlačivá, kontrolné nálepky a pečiatky chránené pred odcudzením alebo zneužitím,
f) prístrojom na zisťovanie skrytých zvarových spojov,
g) súpravou na skúšanie magnetickou práškovou metódou,
h) prístrojom na kontrolu skrytých miest v dutinách vozidiel,
i) mikrokamerou s priamym záznamom do kontrolného počítača,
j) diagnostickým zariadením na čítanie údajov z riadiacich jednotiek motorových vozidiel,
k) sadou ručného náradia,
l) potrebným počtom prenosných a stacionárnych detektorov úniku plynu na zisťovanie prítomnosti plynu mimo priestoru a v priestore kontrolných liniek zabezpečujúcich akustickú a optickú signalizáciu výskytu plynu pri dosiahnutí 25 % dolnej medze výbušnosti plynu podľa podmienok ustanovených osobitným predpisom,14)
(2) Kontrolná linka pracoviska kontroly originality typu A musí byť vybavená
a) počítačom s on-line spojením, vhodným operačným systémom na spoľahlivú prevádzku automatizovaného informačného systému a predpísaným schváleným softvérovým vybavením,
b) meradlom hrúbky povlakovej vrstvy karosérie s priamym záznamom nameraných hodnôt do kontrolného počítača,
c) meradlom miery pnutia a zmeny mikroštruktúry v karosérii; ak je pracovisko s dvoma kontrolnými linkami, postačuje ich vybavenie jedným prístrojom len v prípade, že linky sú od seba vzdialené najviac tri metre a nie sú oddelené stenou,
d) digitálnym fotoaparátom,
e) fibroskopom alebo boroskopom (ďalej len „technický endoskop"),
f) lupou s osvetlením,
g) prenosnou UV lampou,
h) montážnou lampou a predlžovacím káblom,
i) vozíkom na umiestnenie technického zariadenia.
(3) Pracovisko kontroly originality typu M musí byť vybavené
a) prenosným počítačom, vhodným operačným systémom na spoľahlivú prevádzku automatizovaného informačného systému, farebnou tlačiarňou, skenerom, kopírovacím strojom alebo multifunkčným zariadením,
b) napäťovým invertorom,
d) meradlom miery pnutia a zmeny mikroštruktúry v karosérii,
e) meradlom hrúbky povlakovej vrstvy karosérie s priamym záznamom nameraných hodnôt do kontrolného počítača,
j) digitálnym fotoaparátom,
l) technickým endoskopom,
m) lupou s osvetlením,
n) prenosnou UV lampou,
o) montážnou lampou a predlžovacím káblom,
p) diagnostickým zariadením na čítanie údajov z riadiacich jednotiek motorových vozidiel.
(4) Základné požiadavky a parametre na meradlá a prístroje podľa odsekov 2 a 3 sú uvedené v prílohe č. 9.“.
3. V § 85 odsek 3 znie:
„(3) Pri kontrole originality podľa odsekov 1 a 2 sa predkladajú okrem preukazu totožnosti aj tieto doklady:
a) ak ide o vozidlo prihlásené do evidencie v Slovenskej republike, osvedčenie o evidencii,
b) ak ide o vozidlo, ktoré nie je prihlásené do evidencie, ale podlieha prihláseniu do evidencie,
2. osvedčenie o evidencii z krajiny pôvodu alebo zo štátu, v ktorom bolo evidované,
3. doklad o vyradení vozidla z evidencie vozidiel v štáte, v ktorom bolo vozidlo evidované; predkladá sa len v prípade, ak záznam o vyradení nie je uvedený v osvedčení o evidencii,
c) ak ide o vozidlo, ktoré nepodlieha prihláseniu do evidencie,
1. technické osvedčenie vozidla,
2. doklad o nadobudnutí vozidla, predkladá sa len v prípade jednotlivého dovozu.“.
4. V § 104 ods. 1 písm. a) sa slová „1. júlom 2007“ nahrádzajú slovami „1. júlom 2008“.
5. V § 104 ods. 1 písm. b) sa slová „1. januárom 2008“ nahrádzajú slovami „1. januárom 2009.
6. V § 104 ods. 6 sa slová „1. januárom 2008" nahrádzajú slovami „1. januárom 2009.".

References: § 39
 § 72
 § 76
 § 85
 § 104
 § 104
 § 104